A **Unión Demócrata Cristiá de Alemaña** (CDU - *Christlich Demokratische Union Deutschlands*) é un partido político de centro-dereita de Alemaña que se fundou en 1945, é membro da Unión Demócrata Internacional. A **CDU** non opera en Baviera, aínda que mantén acordos de colaboración coa Unión Social Cristiá en Baviera e no Bundestag os dous partidos forman un único grupo. Dende a formación da República Federal Alemá, a CDU formou parte da maioría dos executivos federais e chanceleres como Konrad Adenauer, Helmut Kohl ou Angela Merkel foron militantes democristiáns. 

En 2020, a CDU sumaba 399 110 afiliados. Ademais, nas eleccións federais de 2021 logrou 152 deputados no Bundestag (sobre 736), e, en xaneiro de 2022, integra en solitario ou en coalición 9 dos 16 gobernos dos estados federados (*Länder*).

Historia
--------

### Fundación

A CDU fundáronna despois da Segunda guerra mundial militantes e dirixentes do antigo partido católico, Zentrum, pero tamén participaron na súa fundación políticos protestantes procedentes doutros partidos ou sen afiliación anterior. O seu primeiro líder foi Konrad Adenauer, o primeiro chanceler da República Federal de Alemaña, que tivo ao CDU como o principal partido ata que a partir de 1966 entrou en crise, aínda que se mantivo no poder ata 1969 grazas a unha coalición co Partido Socialdemócrata de Alemaña cun chanceler da CDU.

### CDU da RDA

Angela Merkel
Na Alemaña do Leste (RDA) o partido coas mesmas siglas (en alemán: *Christlich-Demokratische Union Deutschlands*; CDU) foi fundado o 26 de xuño de 1945. Formou parte da Fronte Nacional de partidos xunto ao Partido Socialista Unificado de Alemaña (SED) até 1989. Nos anos 1980 chegou a ter entre as súas filas máis de 140.000 militantes. Despois da caída do muro de Berlín, nas eleccións do 18 de marzo de 1990 acudiu xunto ao **CDU occidental** e tras a Reunificación alemá en outubro dese ano, ambos os partidos acabaron uníndose.

### Década dos 80 e reunificación

En 1982 a CDU volveu ao poder ao pactar coa FDP. En 1983 baixo o liderado de Helmut Kohl gañou as eleccións e converteuse no novo chanceler da RFA. Kohl foi o gran valedor da reunificación das dúas alemañas tras a caída do Muro en 1989, que se produciu finalmente o 3 de outubro de 1990. A CDU gañou as eleccións da nova Alemaña unificada pero perdeu moito da súa popularidade pola recesión económica na antiga RDA e o aumento dos impostos no oeste, aínda así gañou tamén as eleccións de 1994.  

Helmut Kohl foi o líder do partido ata a desfeita electoral de 1998, sucedeuno Wolfgang Schäuble, quen como consecuencia dun escándalo sobre o financiamento do partido dimitiu no ano 2000. O goberno francés liderado por François Mitterrand estaba interesado en que a empresa petroleira francesa Elf Aquitaine quedase coa refinaría de Leuna, da empresa pública Minol situada na Alemaña do Leste. Estas operacións foron escondidas e só se descrubiron no 1999, co triunfo da oposición. Schäube foi substituído por Angela Merkel. A CDU da RFA promovera durante décadas unha visión conservadora da familia e da sociedade -coas mulleres apartadas da política- antes de levar a unha muller á chancelería en 2005.

Líderes
-------

* Konrad Adenauer (1950-1966)
* Ludwig Erhard (1966-1967)
* Kurt Georg Kiesinger (1967-1971)
* Rainer Barzel (1971-1973)
* Helmut Kohl (1973-1998)
* Wolfgang Schäuble (1998-2000)
* Angela Merkel (2000-2018)
* Annegret Kramp-Karrenbauer (2018-2021)
* Armin Laschet (2021-2022)
* Friedrich Merz (2022-presente)

Notas
-----

1. ↑  Partidos e eleccións en Europa
2. ↑  *Legitimacy and the European Union*.
3. ↑  Ari-Veikko, Anttiroiko; Matti, Malkia (2006-07-31). *Encyclopedia of Digital Government* (en inglés). Idea Group Inc (IGI). ISBN 978-1-59140-790-4.
4. ↑  Krieger, Joel; Allen, Christopher S.; Hellman, Stephen (2008). *European Politics in Transition* (en inglés). Houghton Mifflin Company. ISBN 978-0-618-87078-3.
5. ↑  Sarah Elise Wiliarty (16 de agosto de 2010). *A CDU e a política de xénero en Alemaña: traendo mulleres ao partido*. Cambridge University Press. p. 221. ISBN 978-0-521-76582-4. Consultado o 17 de agosto de 2012.
6. ↑  "Parteimitglieder: Grüne legen zu, AfD und SPD verlieren". *www.rnd.de* (en alemán). Consultado o 2022-01-23.
7. ↑  "Wahl zum 20. Deutschen Bundestag am 26. September 2021". *www.election.de*. Consultado o 2022-01-23.
8. ↑  Dirk Jurich (2006); *Staatssozialismus und gesellschaftliche Differenzierung: eine empirische Studie*, LIT Verlag Münster, páx. 31
9. ↑  Gerd Langguth, "The scandal that helped Merkel become chancellor", *Spiegel Online International*, 8 de xullo de 2009
10. ↑  diplomatique, Le Monde. "Which way for Germany’s CDU after Angela Merkel?". *Democracia Participativa / Participatory Democracy* (en inglés). Arquivado dende o orixinal o 17 de novembro de 2022. Consultado o 2022-08-27.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Unión Demócrata Cristiá de Alemaña Modificar a ligazón no Wikidata*** |

* CDU do Leste. Unión Demócrata Cristiá (RDA)

|  |  |
| --- | --- |
| Control de autoridades | 
* Wd: Q49762
* WorldCat
* VIAF: 142479629
* BIBSYS: 90698254
* BNF: 137362561
* BRE: 4670968
* CiNii: DA09948007
* EBID: ID
* GEC: 0017677
* GND: 7230-8
* ISNI: 0000000121726298
* LCCN: n92048904
* NDL: 001135006
* NKC: ko2003163574
* NLA: 36588942
* SUDOC: 027520161

 |